stanford-oval/wikipedia huggingface dataset:
ג'ובאני די לורנצו

ג'ובאני די לורנצו (באיטלקית: Giovanni Di Lorenzo; נולד ב-4 באוגוסט 1993) הוא כדורגלן איטלקי המשחק בעמדת המגן הימני בנאפולי ובנבחרת איטליה.
קריירת מועדונים

די לורנצו החל את הקריירה שלו כחלוץ, כשחבריו הדביקו לו את הכינוי "באטיגול" על שם חלוץ העבר הארגנטינאי, גבריאל בטיסטוטה, עקב יכולת הכיבוש שלו. לעומת זאת, די לורנצו הוסט לתפקידים יותר הגנתיים והפך בבוא הזמן למגן ימני.
ב-30 באוגוסט 2017, די לורנצו הצטרף בחוזה לשלוש עונות לאמפולי, שהייתה נמצאת באותה התקופה בסרייה ב'. ב-23 באפריל 2018, הוא הבקיע את שער הבכורה שלו במדי הקבוצה בניצחון 2–4 על פרוזינונה. בתום העונה, הוא העפיל עם קבוצתו לסרייה א' לאחר שאמפולי סיימה במקום הראשון וכתוצאה מכך זכתה באליפות ובהעפלה לליגה הבכירה. ב-19 באוגוסט, הוא ערך את הופעת הבכורה שלו בסרייה א' בניצחון 0–2 על קליארי.
ב-7 ביוני 2019, די לורנצו נרכש על ידי נאפולי בסכום של 8 מיליון אירו בחוזה לחמש עונות. ב-24 באוגוסט, הוא ערך את הופעת הבכורה שלו במדי הקבוצה בליגה בניצחון החוץ 3–4 על פיורנטינה. במחזור לאחר מכן, הוא כבש את השער השלישי של קבוצתו בהפסד החוץ 4–3 ליובנטוס. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול.
תארים

סרייה ב' (1): 2017/18
נאפולי
אליפות איטליה: 2022/2023
אליפות אירופה: יורו 2020
הערות שוליים

↑  נאפולי משלימה את רכישתו של המגן ג'ובאני די לורנצו
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
בורג'ומי

בורג'ומי בלב אזור מיוער
בּוֹרְג'וֹמִי (בגאורגית: ბორჯომი) היא עיירת נופש ומרפא בדרום-מרכז גאורגיה במחוז סאמצחה-ג'אוואחתי, והמרכז המנהלתי של נפת בורג'ומי. היא הוכרזה לעיר בשנת 1921 ואוכלוסייתה מונה 10,546 תושבים. העיירה משתרעת בחלק הצפון-מערבי של ערוץ בורג'ומי על שפתו המזרחי של הפארק הלאומי בורג'ומי-חרגאולי, ברכס הרי הקווקז הקטן. מעיינות המים המינרליים, הנקראים אף הם מי בורג'ומי, מפורסמים בכל רחבי הגוש הסובייטי לשעבר.
בורג'ומי הייתה היישוב השלישי באימפריה הרוסית, אחרי פיאטיגורסק (הוכרה ב-1803) ואיסינטוקי עם 20 מעיינות המים המינרליים (החלה כמוצב-חוץ צבאי והוכרה בשנת 1839), שהוכר כאתר ספא באימפריה הרוסית.
מקור השם

המילה בורג'ומי מורכבת מהמילה בוֹרג' שמשמעותה ואלום (Vallum) - סוג של גדר במערך ביצורי ההגנה של הקיסרות הרומית, ואוֹמי שמשמעותה מלחמה. בתקופות קדומות השתמשו בהרים התלולים מסביב כחומות מבצר ועל מדרונותיהם נבנו מגדלי שמירה, ובתקופות המלחמה הרבות היה הכפר כ"גדר הגנה". הטופונום "בורג'ומי" עצמו נרשם לראשונה בשנת 1819.
גאוגרפיה ואקלים

בורג'ומי ממוקמת בלב אזור מיוער בערוץ של נהר הקורה בגובה 900 מטר מעל פני הים. הערוץ הנקרא אף הוא על שם העיירה, נמצא במקום בו נפגשים רכס תריאלתי ורכס מסחתי, במקום המפגש של נהר הקורה עם שניים מיובליו. בסמוך לבורג'ומי נמצאות עיירות הנופש בקוריאני, ליקאני (ლიკანი), אצ'לבדדה, טאשיסקָרי (ტაშისკარი), צאר'וורי (წაღვერი) וזמי. בקוריאני, עיירת נופש ואתר סקי שלג מפורסם, נמצאת במרחק 30 ק"מ מבורג'ומי, והיא מחוברת אליה בדרך צרה העוברת בערוץ גודסרתי צקאלי, וקו רכבת קטן שנסלל בתחילת המאה העשרים.
החי והצומח

האקלים הוא סוב-אלפיני והצמחייה כוללת: עצי ערער, עוזרר (Crataegus), אלמון (Alder), ליבנה (Styrax), טקסוס (Taxus), ערמונים (Castanea) ואדר (Acer).
החי באזור בורג'ומי כולל: צבי אדום (Gazella rufifrons), דוב חום, זאבים, חתולי פרא, יעלים, גיריות וסוגים רבים של ציפורים. הפארק הלאומי בורג'ומי-חרגאולי נוסד בשנת 1995 במטרה להגן על יערות העמק ולהוות מקלט לאייל סיבירי (ממשפחת האייליים).
כלכלה

מקורות ההכנסה העיקריים של בורג'ומי הם תיירות המרפא והנופש והתעשייה הקשורה במי הבורג'ומי. בנוסף לאלה מוקפת בורג'ומי ביערות אשוח נורדי (ממשפחת האשוחיים). האשוחים המשמשים באופן מסורתי כעץ חג המולד נכרתים ומיוצאים למערב אירופה. בשנים האחרונות, עקב כריתת העצים המוגברת ליצוא, הדלדלו יערות האשוח, עד כדי כך שקטנה כדאיות כריתת האשוחים לייצוא.
מי בורג'ומי

מי הבורג'ומי המפורסמים התפרסמו בראשית המאה התשע עשרה, כאשר חיילים מצבא האימפריה הרוסית, שחנה בעיר גורי, נשלחו לערוץ בורג'ומי כדי להצטייד בעצים. כשהגיעו ליער שמעו את רעש המים וגילו מעיין חם הנובע מהאדמה. הקצין האחראי דאג להגדיל את פתח המעיין ולמלא בקבוקים מהמים הנובעים עבור הרגימנט. בשנת 1829 נלקחו, לראשונה, דגימות ממעיינות בורג'ומי למוסקבה. מאז החל פרסומם של מי הבורג'ומי בכל רחבי האימפריה הרוסית כמים בעלי סגולות מרפא. בשנת 1845 הביא הנציב העליון של הקווקז, ייבגני גולובין, את בתו, קתרינה, להתרפא בבורג'ומי, ומשהחלימה קרא למעיין על שמה "מעיין קתרינה". באותה שנה גם הוחשה העברת הבעלות הרשמית על המים משליטת הצבא לשליטה אזרחית. בשנת 1850 הפכו את מקום נביעת המעיינות ואת כל האזור לפארק לאומי גדול.
ניקולאס מיכאלוביץ' (Николай Михайлович) גילה את הפוטנציאל הגלום במים המינרליים, וייסד ב-1906 את המפעל הראשון למילוי בקבוקים במי בורג'ומי עם סמל מסחרי שנשא את שם עיירת הנופש בורג'ומי. הוא הקים במקום עיירת נופש וקיט, שהייתה מפורסמת מאוד בקרב האצולה הרוסית ובני בית המלוכה הרוסי.
המותג מי בורג'ומי היה מהמפורסמים ברחבי ברית המועצות. עד 1996, לאחר תקופה של עשור שבה עודדו יוזמה חופשית, הביאה זו לעליית הפיראטיות והמאפיה בפועל. כ-90% ממי הבורג'ומי ששווקו תחת הסמל המסחרי של בורג'ומי היו למעשה זיוף. בשנת 1996 החלה חברת בורג'ומי במסע פרסום וערכה שינויים בתהליך האריזה של מי הבורג'ומי שהקשו על זיופה. בשנת 1998 עברה גאורגיה משבר כלכלי חמור שהקטין את כדאיות הזיוף והביא להפסקת הפעילות של רבים מהזייפנים. ההערכה כיום היא כי משנת 2000 כ-90% מיצוא מי הבורג'ומי הוא מקורי.
בתחילת מאי 2006 החליטה רוסיה להחרים את יבוא המים המינרלים מגאורגיה, חמישה שבועות לאחר החרם שהטילה רוסיה על יבוא היין הגאורגי (סוף מרץ 2006), כחלק ממלחמת המסחר של רוסיה כלפי גאורגיה. יצוא המים המינרלים, יחד עם יצוא היין היו מעמודי התווך של הכלכלה הגאורגית, ומדינת היצוא העיקרית לשני המוצרים הייתה רוסיה, בשאיפה להביא את גאורגיה תחת ההגמוניה הרוסית. הטענה הרוסית להטלת החרם הייתה כי בדיקה שנערכה על ידי רשויות הפיקוח על מוצרים גילתה כי המים בבקבוקי הבורג'ומי אינם מי בורג'ומי. החרם גרם למעשה לעצירת את מכירת המים לרוסיה שעמדה בשנת 2005 על כ-23.6 מיליון דולר. החברה המחזיקה בבעלות על מי הבורג'ומי טענה כי בניגוד ליין הגאורגי, יצוא המים לרוסיה היווה, באותה תקופה, רק כ-50% מהכנסותיו (17% מהמכירות היו לאוקראינה, 15% לשוק המקומי בגאורגיה ויתר המים שווקו ל-25 מדינות אחרות). ההחלטה הרוסית הביאה בסופו של דבר לגידול במכירת המים למדינות האחרות.
בשנת 1995 הוקמה חברת ג'ורג'יאן גלאס אנד מינרל ווטר (Georgian Glass and Mineral Water), החברה הגדולה ביותר להפקת מים מינרלים ומי מרפא בגאורגיה. החברה, שמקום מושבה בטביליסי, מפיקה ומשווקת את המותג בורג'ומי. כיום כ-80% מהמים המופקים על ידי החברה הם לייצוא, כאשר לפני מאי 2006 נמכר 60% מהייצוא לרוסיה (יתר ה-40% שווק למדינות אחרות בהן ארצות הברית, מערב אירופה וישראל). אולם לאחר החרם שהטילה רוסיה על יבוא היין והמים המינרלים הגאורגי, הפכו המדינות הבלטיות וקזחסטן כיעדי היצוא העיקריים.
אולימפיידת החורף 2014

ב-22 ביוני 2005 הגישה גאורגיה בקשה למועמדות אירוח המשחקים האולימפיים בחורף 2014 בעיירה בורג'ומי ובקוריאני. ב-22 ביוני 2006 הודיעה הוועד האולימפי הבינלאומי לגאורגיה כי בחרה את העיר סוצ'י שברוסיה לאירוח המשחקים, ולפיכך מועמדותה של בורג'ומי נדחתה. בתקופת הביניים עד לקבלת הודעת הדחייה השיקה גאורגיה אתר רשמי לטובת העניין (www.borjomi2014.ge) ואף הוכן לוגו.
אתרים

פארק בורג'ומי - פארק מים מינרלים גדול בגובה 1,000 מטר מעל פני הים
ערים תאומות

ארצות הברית פיליפי, מערב וירג'יניה, ארצות הברית
פולין לגיונובו, מזוביה, פולין
הערות שוליים

1 2  אוכלוסיית העיר לפי שנים:

2014 10,546

2008 14,215

2005 13825

2002 14,445

1989 17,664
↑  איסינטוקי ‏(Ессентуки́) - עיירה במחוז סטברופול רוסיה
↑  טופונום (toponym) - שם הנגזר משם מקום
↑  גאורגי אלכסנדרוביץ', הדוכס הגדול של רוסיה (Великий Князь Георгий Александрович Романов) ‏(1871-1899)
↑  נומנקלטורה (номенклату́ра) - אליטה, שכבת על עילית קטנה במדינות הגוש הסובייטי, שהייתה מזוהה באמצעות זכויות היתר שלה. אנשי האליטה כיהנו בעמדות מפתח מנהליות שונות בכל תחומי השלטון : ממשלה, תעשייה, חקלאות, חינוך וכו'.
↑  פטר צ'וורטון (2004), מומחיויות שיווק עיקריות: אסטרטגיות, כלים, וטכניקות לשווק מוצלח, עמ' 231, ISBN 0749442980, (באנגלית)
↑  ‏רוסיה מכוונת על בורג'ומי במלחמת מסחר נגד גאורגיה, 5.5.2006, (באנגלית)
↑  ‏בורג'ומי מחוץ למירוץ האולימפי 2014, 22.6.2006, (באנגלית)
| --- | --- |
בקרת זהויות :  NLI: 987007564471105171  GND: 7716702-8  LCCN: n82047255  NKC: ge891208  VIAF: 127861481   WorldCat (עם VIAF): 127861481 
בורג'ומי בשנת 1887
אחוזת מיכאיל ניקולאיביץ' בתוככי בורג'ומי, תחילת המאה ה-20
ארמון ליקאני
הרכבל בבורג'ומי
גשר על נהר המטקווארי. מואר בלילה
מפעל זכוכית בבורג'ומי, תחילת המאה ה-20
סמל האולימפיאדה המוצע
בורג'ומי בתחילת המאה העשרים
ג'ובאני דומניקו קאסיני

| --- | --- |

 לידה:  8 ביוני 1625 Perinaldo, הרפובליקה של ג'נובה 
 פטירה:  14 בספטמבר 1712 (בגיל 87) פריז, ממלכת צרפת 
 ענף מדעי:  אסטרונומיה, מתמטיקה, אסטרולוגיה
 מקום מגורים:  איטליה, צרפת
 מקום קבורה:  Église Saint-Jacques-du-Haut-Pas 
 מקום לימודים:  Chiesa del Gesù e dei Santi Ambrogio e Andrea (1644)  Panzano Observatory  אוניברסיטת בולוניה 
 מנחה לדוקטורט:  ג'ובאני בטיסטה ריצ'ולי, פרנצ'סקו מריה גרימלדי 
 מוסדות:  אוניברסיטת בולוניה (1650–1669)  מצפה הכוכבים של פריז (1669–1712) 
 תלמידי דוקטורט:  ז'אק קאסיני, Chrysanthus Notaras 
 פרסים והוקרה:  עמית החברה המלכותית (1672) 
 בן או בת זוג:  Geneviève de Laistre (1674–?) 
 צאצאים:  ז'אק קאסיני 
 הערות:  אסטרונום/אסטרולוג מלכותי בצרפת, רווח קאסיני בטבעות של שבתאי, חוקי קאסיני בהקשר לתנועת הירח, אסטרואיד 2401 קאסיני, אובל קאסיני, החללית קאסיני-הויגנס
 תרומות עיקריות
 גילוי הכתם האדום הגדול בצדק, חקר טבעות שבתאי
 חתימה:   
 
ג'ובאני דומניקו קאסיני (באיטלקית: Giovanni Domenico Cassini; בצרפתית: Jean-Dominique Cassini;‏ 8 ביוני 1625 – 14 בספטמבר 1712) היה אסטרונום איטלקי.
חייו

קאסיני נולד בפרינאלדו על יד סן רמו איטליה. הוא החל את דרכו כאסטרולוג אך עד מהרה מאס באסטרולוגיה ודבק בגישה הרציונלית שאפיינה את המהפך המחשבתי במדעים בעת הרנסאנס.
לזכותו נזקפות מספר תגליות במערכת השמש. הוא מדד את המרחק למאדים ובכך היה הראשון שמדד מרחק לכוכב לכת ובנוסף אפשר להסיק את המרחק מהארץ לשמש לפי חוק קפלר השלישי, חקר את כוכב הלכת צדק וגילה את הכתם האדום הגדול, וגילה את הרווח הקרוי על שמו בטבעות שבתאי.
במשך כל חייו, עבד קאסיני על יוזמת מיפוי טופוגרפי של צרפת באמצעות טריאנגולציה. את עבודתו המשיכו בנו, ז'אק קאסיני ונכדו, סזאר-פרנסואה קאסיני דה תירי, אשר סיים את העבודה המדוקדקת לבסוף, בשנת 1789 או 1793 - בזמנו, היחס לעבודה היה כאל יצירת אמנות והמפה התפרסמה בשם "Carte de Cassini" (לוח קאסיני).
הוא מת בפריז. על שמו נקראו מכתש קאסיני על הירח ועל המאדים.
ב-1997 שיגרה נאס"א חללית לחקור את שבתאי וירחיו, שנקראה קאסיני, על שמו.
ראו גם

זהות קאסיני - זהות הנוגעת לסדרת פיבונאצ'י שנתגלתה על ידי קאסיני.
הערות שוליים

↑  How topographic map is made - making, history, used, History, Map Scales, Symbols, and Colors, www.madehow.com
| --- | --- |
בקרת זהויות :  PLWABN: 9810537601705606  BIBSYS: 9060985  BNE: XX1761859  BnF: cb121019904 (data)  GND: 119408007  ICCU: SBLV202284  ISNI: 0000 0000 7357 5500  LCCN: nr96009532  MGP: 112701  NKC: xx0090927  NLA: 65327879  NTA: 070342733  RERO: 02-A018540473  SNAC: w62v3k7c  SUDOC: 029380863  Trove: 1799964  VcBA: 495/14267  VIAF: 36947382   WorldCat (עם VIAF): 36947382 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ובאני דה בארדי

| --- | --- |
 לידה:  5 בפברואר 1534 פירנצה, דוכסות פירנצה 
 פטירה:  ספטמבר 1612 (בגיל 78) רומא, מדינת האפיפיור 
 שפות היצירה:  איטלקית 
 
Shovel of Giovanni de' Bardi (Incruscato) at Accademia della Crusca
ג'ובאני דה בארדי (באיטלקית: Giovanni de' Bardi, ‏5 בפברואר 1534 – ספטמבר 1612), הרוזן מוורניו, היה מבקר ספרות, סופר, מלחין וחייל איטלקי.
ביוגרפיה

ג'ובאני דה בארדי נולד בפירנצה. השכלתו העניקה לו ידע מקיף ומעמיק בלימודים הקלאסיים ומיומנות בלטינית וביוונית לצד הכשרה בהלחנה, אך את שנות נעוריו וראשית בגרותו עשה בעיקר כחייל. בהנהגת קוזימו הראשון דה מדיצ'י, דוכס טוסקנה לחם נגד סיינה ובהמשך השתתף בקרבות המצור על מלטה (1565) נגד הטורקים. אחרי מלטה, בדרגת סרן, סייע למקסימיליאן השני להביס את הטורקים בהונגריה. אבל כל אימת שלא השתתף בקרבות, היה עסוק בפירנצה ובמקומות אחרים כפטרון למוזיקה ולאמנויות.
עיקר פרסומו של בארדי נובע מהיותו מארח, פטרון ומקור השראה לקבוצת מלחינים, תאורטיקאים של מוזיקה ומלומדים, שהרכיבו את הקמראטה הפלורנטינית, הקבוצה ששמה לה למטרה לשחזר את השפעתה האסתטית של המוזיקה של יוון העתיקה בחיי האמנות של תקופתם. חברי הקבוצה היו וינצ'נצו גליליי (אביו של האסטרונום גלילאו גליליי), ג'וליו קאצ'יני ופיירו סטרוצי ואת השראתם שאבו מתכתובת עם ג'ירולאמו מיי, בכיר המלומדים בנושא הדרמה והמוזיקה של יוון הקדומה באותה עת. תוצאת הקשר הייתה המצאת המונודיה וזמן קצר אחריה, האופרה. נוסף לכך, החידושים שהקמארטה הביאה למוזיקה בהנחיית בארדי היו ממאפייני מה שמוכר כיום כמוזיקה של תקופת הבארוק.
אף כי היה גם מלחין, מעטות יחסית הן יצירותיו ששרדו עם השנים: רק קומץ מדריגלים. מוזר הדבר, אך נראה שהוא עצמו לא ניסה את כוחו במונודיה החדשה. כמו כן ארגן או כתב תפקידים לאינטרמדי שונים בפירנצה, שעשועי החצר הפופולריים שהתקיימו בין המערכות של דרמות מדוברות וכללו משחק, שירה, ריקוד ופנטומימה - עוד מבשר חשוב לאופרה. עוד חיבר מחזות, ביניהם כמה מן המחזות שלהם סיפק גם את האינטרמדי.
וינצ'נצו גליליי הוקיר את בארדי והקדיש לו את Dialogo della musica antica et della moderna ("דיאלוג בין המוזיקה העתיקה והחדשה") המפורסם שלו. ב"דיאלוגו" מאשים גליליי את הפוליפוניה, משבח את המונודיה ונותן ביטוי לשאיפתו שנוהלי המוזיקה של היוונים העתיקים יושבו לתפארתם והמוזיקה המושחתת ובלתי-מובנת של ימיו תוחלף בגרסה אידיאלית של המוזיקה העתיקה בדמותה המשוערת. האירוניה שבדבר היא שוועידת טרנטו, שממנה יצאה בשורת הקונטרה-רפורמציה, השלימה בדיוק אז את גינוי הנוהל הפוליפוני, בגין אותו פגם משוער (קשה מדי להבין את הטקסט המושר), אבל מסיבות דתיות ולא אמנותיות.
לקריאה נוספת

"Camerata", "Giovanni de Bardi" in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Gustave Reese, Music in the Renaissance. New York, W.W. Norton & Co., 1954. ISBN 0-393-09530-4
"קמראטה", "ג'ובאני דה בארדי" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן
גוסטב ריז, "מוזיקה ברנסאנס", ניו יורק, נורטון ושות' 1954
הערות שוליים

↑  קלוד פליסקה, "ג'ובאני דה בארדי" במילון גרוב למוזיקה ומוזיקאים אונליין
↑  פליסקה, גרוב
| --- | --- |
בקרת זהויות :  NLI: 987007280940905171  BNE: XX1561525  BnF: cb125690779 (data)  GND: 119373726  ICCU: RAVV078356  ISNI: 0000 0001 1020 6414  LCCN: n89664705  MusicBrainz: e3d2b587-03b7-44b1-86ea-178e3d4d487e  NKC: ola2008452275  RERO: 02-A022706247  SNAC: w61v7n8v  SUDOC: 073725919  ULAN: 500354007  VcBA: 495/9111  VIAF: 7506568   WorldCat (עם VIAF): 7506568
בניין המשרדים של בית הנבחרים לונגוורת'

| --- | --- |

 מידע כללי
 סוג:  מבנה אדריכלי 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ? – אפריל 1933
 תאריך פתיחה רשמי:  אפריל 1933 
 סגנון אדריכלי:  אדריכלות נאו-קלאסית 
 קואורדינטות:  38°53′12″N 77°00′31″W﻿ / ﻿38.8868°N 77.0085°W﻿ / 38.8868; -77.0085
  (למפת וושינגטון די. סי. מוגדלת) בניין המשרדים של בית הנבחרים לונגוורת'(למפת וושינגטון די. סי. רגילה) בניין המשרדים של בית הנבחרים לונגוורת'
 
בניין המשרדים של בית הנבחרים לונגוורת' (באנגלית: Longworth House Office Building; בראשי תיבות: LHOB) הוא אחד משלושה בנייני משרדים המשמשים את בית הנבחרים של ארצות הברית. הבניין ממוקם מדרום לקפיטול, מוקף בשדרת העצמאות, שדרת ניו ג'רזי, רחוב C דרום מזרח (C S E), ורחוב סאות' קפיטול, שבאזור דרום מזרח של וושינגטון.
שטחו של הבניין עצמו 55,711.6 מטרים רבועים, ובו 251 משרדים, חמישה חדרי ישיבות גודלים, שבעה חברי ישיבות קטנים, וחדר כנסים גדול המשמש את ועדת הדרכים והאמצעים של בית הנבחרים.
שמו של הבניין ניתן לו בשנת 1962.
הבניין נקרא על שמו של יושב ראש בית הנבחרים של ארצות הברית לשעבר, ניקולאס לונגוורת' ממדינת אוהיו. לונגוורת' כיהן כיושב ראש בית הנבחרים משנת 1925 עד שהמפלגה הרפובליקנית איבדה את הרוב שלה בשנת 1931, באותה שנה שהוא נפטר, ובאותה השנה אושרה הקמת הבניין.
היסטוריה

בשנת 1925 החלו לתכנן את בניית בית משרדים שני עבור בית הנבחרים, וזאת בשל הצפיפות הקשה בבניין המשרדים של בית הנבחרים קנון (שבנייתו הושלמה בשנת 1908). צפיפות זו הביאה לשיפוץ בניין קנון ולהחלטה לבנות את בניין לונגוורת'.
בניין לונגוורת' הוא הקטן שבין בנייני המשרדים של בית הנבחרים.
התוכנית הוכנה בפיקוחו של אדריכל הקפיטול דייוויד לין. התוכניות הראשונות לבניין הוכנו על ידי משרד אדריכלים מקומי המכונה "ברית האדריכלים של וושינגטון בע"מ" (The Allied Architects of Washington Inc). האדריכלים העיקריים היו פרנק אפמן (Frank Upman), גילברט לקוסט רודייה (Gilbert LaCoste Rodier), נתן קורווית' ויאט, ולואי ג'וסטמנטה (Louis Justemente).
הם הכינו שתי תוכניות ל"בניין פשוט ומכובד, בהרמוניה עם שאר מתחם הקפיטול". בינואר 1929 אישר הקונגרס 8.4 מיליון דולר לרכישת ופינוי האתר ולבניית הבניין החדש. היסודות הושלמו בדצמבר 1930 ואכלוס הבניין החל באפריל 1933.
הבניין נבנה תוך שימוש רב בפלדה שיובאה מחוץ לארצות הברית - דבר שעורר מחאה ציבורית.
חדר הכנסים הגדול של בניין לונגוורת', שמסוגל להכיל 450 איש, שימש בית הנבחרים כחדר הישיבות העיקרי של בית הנבחרים בין השנים 1949 ו-1950, בעוד שחדרו בקפיטול ארצות הברית עבר שיפוץ. חדר זה נבחר לכך, שכן לא היה חדר גדול דיו בקפיטל להכיל 450 איש.
בשל מיקומו של הבניין באתר משופע, גובהו של בסיס הגרניט של הבניין משתנה בין שתיים לארבע קומות. מעל בסיס הגרניט שלוש קומות הבניין העיקריות המצופות בשיש לבן. עמודים יוניים תומכים באנטבלטורהות מעל אכסדרות הבניין. בראש האכסדרא הראשית מצוי גמלון. שתי קומות נוספות מוסוות מאחר מעקה שיש.
בניין לונגוורת', לצד הגלריה הלאומית לאמנות (שנבנתה ב-1941) ואנדרטת ג'פרסון (שנבנתה ב-1943) נחשבות לדוגמאות הטובות ביותר בוושינגטון לסגנון הבנייה הנאו-קלאסי.
הערות שוליים

1 2 3 4 5 6 7 8 9 10  ההיסטוריה של המבנה ותיאור המבנה
↑  גודלו של שטח המתחם שבו נמצא הבניין הוא 65,274.4 מטרים רבועים.
↑  מחאה ציבורית במהלך בניית בניין לונגוורת'
| --- | --- |
בקרת זהויות :  VIAF: 254144782718613633082   WorldCat (עם VIAF): 254144782718613633082 
בניין לונגוורת' (במרכז) ממוקם בין בניין רייברן (משמאל, מבט חלקי) לבניין קנון (מימין)
ג'ואי בייטי

| --- | --- |

 לידה:  1 בינואר 1989 (בן 35) ניוקאסל, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2008 
 מקום לימודים:  אוניברסיטת קיימברידג'  L'École Internationale de Théâtre Jacques Lecoq  St. Cuthbert's High School 
 פרופיל ב-IMDb
 
ג'ואי בייטי (באנגלית: Joey Batey; נולד ב-1 בינואר 1989) הוא שחקן, מוזיקאי וזמר-יוצר אנגלי. הוא ידוע בעיקר מהופעתו כיסקיאר בסדרת הפנטזיה "המכשף" של נטפליקס.
ביוגרפיה

בייטי נולד בעיר ניוקאסל. הוא גדל במשפחה מוזיקלית, וסיפר שתמיד היה בסביבה של מוזיקה. הוא למד ברובינסון קולג' שבאוניברסיטת קיימברידג'. באוניברסיטה היה שותף לכתיבה והופעה בתוכנית מערכונים בשם "Good Clean Men", יחד עם אלכס אוון ובן אשנדן (מהמופע "The Pin"). את הכשרתו המקצועית רכז ב-L'École Internationale de Théâtre Jacques Lecoq בפריז.
ב-2013 הופיע בייטי לראשונה בטלוויזיה במותחן הבריטי "Murder on the Home Front" בבימויו של ג'פרי סקס. ב-2014 שיחק בסרט "The Riot Club" בבימויה של לונה שרפיג. ב-2017 פול מקגיגן ליהק אותו לתפקיד אדי בסרט "כוכבים חיים לנצח". עוד הופיע בייטי בסדרה "סטרייק" (2017), במיני-סדרה "In the Dark", ובסדרה "Knightfall".
ב-2019 החל בייטי לשחק בתפקיד הטרובדור יסקיאר בסדרה "המכשף", העיבוד של נטפליקס לסדרת הרומנים באותו שם. בייטי בולט ביכולת הקולית שלו, שהביא לביצוע הלהיטים "Toss a Coin to Your Witcher" ו-"Her Sweet Kiss".
הוא היה הסולן של להקת האינדי פולק "The Amazing Devil", וכן כותב השירים העיקרי שלהם. ב-29 בפברואר 2020 יצא האלבום "The Horror and The Wild".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 |  | The Riot Club | Eager Chap |  |
| 2016 |  | Bloody Cakes | קולין מונטקרונוקס |  |
| 2017 | כוכבים חיים לנצח | Film Stars Don't Die in Liverpool | אדי | ללא קרדיט |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 |  | Murder on the Home Front | דיקסי | סרט טלוויזיה |
| 2013 | מלכה לבנה | The White Queen | אדוארד מלנקסטר | מיני-סדרה |
| 2013 | וייטצ'אפל | Whitechapel | גאווין רדמן | סדרת טלוויזיה (2 פרקים) |
| 2016 | משפחה וצרות אחרות | Mount Pleasant | גופר | סדרת טלוויזיה (3 פרקים) |
| 2017 |  | In the Dark | שלי | סדרת טלוויזיה (2 פרקים) |
| 2017 | סטרייק | Strike | אל רוקבי | סדרת טלוויזיה (2 פרקים) |
| 2017–2018 | אבירי הלילה | Knightfall | פייר | סדרת טלוויזיה (5 פרקים) |
| 2018 | שייקספיר והאת'ווי: חוקרים פרטיים | Shakespeare & Hathaway: Private Investigators | קאלום באלימור | בפרק "This Rough Magic" |
| 2018 |  | Stan Lee's Lucky Man | בובי הייז | בפרק "Run Rabbit Run" |
| 2019 | מלחמת העולמות | The War of the Worlds | הנדרסון | סדרת טלוויזיה (פרק אחד) |
| 2019–הווה | המכשף | The Witcher | יסקיאר | תפקיד ראשי |
| 2022 | המכשף: מקור הדם | The Witcher: Blood Origin | יסקיאר | מיני-סדרה |
הערות שוליים

↑  "The Witcher (ft. Joey Batey)". im-obsessed-with-this.simplecast.com.
↑  "Good Clean Men". נבדק ב-2020-06-16.
↑  Reynolds, George (6 בנובמבר 2009). "Good. Clean. Men". Varsity (באנגלית בריטית). נבדק ב-2020-06-16. {{cite news}}:  (עזרה)
↑  "Biography". IMDb.com.
↑  Petski, Denise (31 באוקטובר 2018). "'The Witcher': First Look At Henry Cavill As Geralt Of Rivia; Netflix Rounds Out Cast As Production Begins". Deadline Hollywood. ארכיון מ-1 בנובמבר 2018. נבדק ב-13 באוקטובר 2018. {{cite news}}:  (עזרה)
↑  Davies, Mike (19 ביולי 2016). "The Amazing Devil: Love Run – Album Review". Folk Radio. נבדק ב-5 בינואר 2020. {{cite web}}:  (עזרה)תחזוקה - ציטוט: url-status (link)
↑  "The Horror and the Wild, by The Amazing Devil". Theamazingdevil.bandcamp.com. נבדק ב-1 באוגוסט 2020. {{cite web}}:  (עזרה)
| --- | --- |
בקרת זהויות :  MusicBrainz: bb4a30c0-c258-441a-8bef-718ffa0a104c
ג'ובאני דוס סאנטוס

ג'ובאני אלכס דוס סאנטוס ראמירז (בספרדית: Giovani Álex dos Santos Ramírez; נולד ב-11 במאי 1989) הוא כדורגלן מקסיקני ממוצא ברזילאי המשחק בעמדת הקשר התקפי והחלוץ בקלוב אמריקה מליגת העל המקסיקנית ובנבחרת מקסיקו.